Cuneiform Tablet BIN 4 31 (NBC 1901)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma pu-šu-ke-en₆ ša ki-ma PUZUR₄-a-šur ú sú-e-a-ma a-na PUZUR₄-a-šur qí-bi₄-ma 19 GÚ URUDU ma-sí-am ku-nu-ki ša i-a-šar nu-sà-ni-iq-ma 13.66666 ma-na im-ṭí ŠÀ.BA 1 GÚ 40 ma-na URUDU ší-ku-um i-na URUDU ma-sí-im pá-ni-im ú ur-ki-im ub-lu-nim 7.5 GÚ URUDU ší-kam ku-nu-ki ša i-a-šar nu-sà-ni-iq-ma 10 ma-na im-ṭí mì-ma a-nim i-a-šar uš-té-bi-lam 3 GÚ URUDU ṣa-lá-mu-um i-na URUDU-i-šu na-dí <gap>-<gap> 2 GÚ URUDU ma-sí-am ša i-na wa-lá-ma i-ni-du ub-lu-nim-ma nu-sà-ni-iq-ma 1 ma-na im-ṭí 20 ma-na ší-ku-um i pá-ni i-lá-tim na-dí 10 GÚ 30 ma-na URUDU ší-kam ku-nu-ki ša ku-ra-ra ú šu-be-lim nu-sà-ni-iq-ma 12 ma-na im-ṭí 52 ku-ta-ni iš-tù wa-aḫ-šu-ša-na ša ki-ma ku-a-tí ú-šé-bi₄-lu-nim ŠÀ.BA 30 ku-ta-ni 9.25 GÍN.TA a pu-šu-ke-en₆ ni-dí-ma KÙ.BABBAR-áp-šu-nu a-dí-ni <big_gap> lá iš-qú-ul 48 ku-ta-ni i-dí-a-šur <gap> ir-de₈-a-am ŠU.NÍGIN TÚG-tí-kà 1 me-at 48 TÚG-ba-tù ša šé-ep i-dí-a-šur i-ba-ší-ú 20 ma-na KÙ.BABBAR ku-nu-ki-ni en-na-sú-en₆ DUMU e-lá-lí na-áš-a-ku-um lu URUDU lu TÚG-tí lu ba-a-áb-tám ša té-zi-bu a ma-lá a-wi-lu-tí-ni a KÙ.BABBAR nu-ta-ar-ma i šé-ep dan-a-šur KÙ.BABBAR-kà nu-za-kà-ma KÙ.BABBAR-kà nu-šé-ba-lá-kum a ma-lá té-er-tí-kà ANŠE-ru-kà a na-áb-ri-tim na-du ša-am-kà-kà ša-li-im